**OBRAZLOŽENJE**

**UZ OPĆI I POSEBNI DIO PRORAČUNA**

**OPĆINE DUBRAVICA**

**ZA RAZDOBLJE 2024. – 2026. GODINE**

1. **UVOD**

Sukladno člancima 38., 39. i 42. Zakona o proračunu („Narodne novine“ broj 144/21), proračun jedinice lokalne i područne (regionalne samouprave), usvaja se na razini skupine ekonomske klasifikacije. Slijedom navedenog, prihodi i primici, rashodi i izdaci za 2024. godinu iskazuju se na razini skupine (druga razina računskog plana) isto kao za 2025. i 2026. godinu. Navedeno je novost u ovom proračunskom ciklusu i razlika u odnosu na prethodne godine, kada se plan za proračunsku godinu iskazivao na razini podskupine ekonomske klasifikacije, a projekcije na razini skupine ekonomske klasifikacije.

**Proračun**

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona, a koriste se Pravilnik o proračunskim klasifikacijama, Pravilnik o proračunskom računovodstvu i Računskom planu, a definirana je i uputama Ministarstva financija.

U proračunu se planiraju svi prihodi i primici, te rashodi i izdaci, koji se raspoređuju po organizacijskoj, programskoj, funkcijskoj, ekonomskoj i lokacijskoj klasifikaciji te izvorima financiranja.

Jedno od najvažnijih načela proračuna je da isti mora biti uravnotežen: ukupna visina planiranih prihoda mora biti jednaka ukupnoj visini planiranih rashoda. Proračun se može mijenjati tijekom proračunske godine Izmjenama i dopunama Proračuna, tzv. „rebalansom“ koje donosi Općinsko vijeće Općine Dubravica, a u koji se uključuje preneseni višak/manjak iz prethodne proračunske godine.

Osnovni ciljevi Općine Dubravica u narednom razdoblju bit će ulaganje napora za održavanjem i povećanjem postojeće razine kvalitete života sa sve mještane na području općine, koliko to opće prilike budu dozvoljavale, a sve to kroz iskazane programe.

 U planu proračuna Općine Dubravica za 2024. godinu zadržala su se socijalna prava i rashodi koji direktno utječu na standard mještana Općine Dubravica, a Projekcije plana proračuna za 2025. i 2026. godinu predstavljaju zadovoljavanje javnih potreba u aktualnom razdoblju.

Proračun Općine Dubravica za 2024. godinu sastoji se od općeg i posebnog dijela i Obrazloženja Proračuna

Opći dio proračuna sadrži:

* Sažetak Računa prihoda i rashoda i Računa financiranja iskazan prema izvorima financiranja i ekonomskoj klasifikaciji te rashode iskazane prema funkcijskoj klasifikaciji.

Posebni dio proračuna sastoji se od rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata unutar razdjela definiranih u skladu s organizacijskom klasifikacijom Proračuna.

**OBRAZLOŽENJE PRORAČUNA**

**OPĆI DIO PRORAČUNA**

*Obrazloženje uz Opći dio Proračuna Općine Dubravica*

*PRIHODI I PRIMICI*

Kod planiranja prihoda Proračuna Općine Dubravica za trogodišnje razdoblje 2024. – 2026. uzete su u obzir i vlastite društvene, gospodarske specifičnosti te naznake koje Općina ima o budućoj gradnji objekata na području Općine Dubravica. S obzirom na navedeno ukupni prihodi i primici Proračuna za 2024. godinu planirani su u iznosu od 3.492.489,00 €, u projekcijama za 2025. u iznosu od 3.609.056,00 €, a u projekcijama za 2026. godinu u iznosu od 3.609.056,00 €.

|  |  |
| --- | --- |
| **VRSTA PRIHODA / PRIMITAKA** | **PLANIRANO** €**2024.** |
| **UKUPNO PRIHODI / PRIMICI** | **3.492.489,00** € |
| **Prihodi od poreza**Porez i prirez na dohodak, porez na kuće za odmor, porez na promet nekretnina, porez na potrošnju, porez na tvrtku | 649.369,00 |
| **Pomoći iz inozemstva i od subjekata unutar općeg proračuna**Pomoći iz državnog i županijskog proračuna, pomoći temeljem prijenosa EU sredstava, te pomoći od ostalih subjekata unutar općeg proračuna | 2.623.532,00 |
| **Prihodi od imovine**Prihodi od zakupa i iznajmljivanja imovine, koncesije, kamate, ostali prihodi od nefinancijske imovine – naknada za nezakonito izgrađenu zgradu | 23.274,00 |
| **Prihodi od upravnih i administrativnih pristojbi, pristojbi po posebnim propisima i naknada**Komunalna naknada i doprinos, upravne pristojbe, grobna naknada, prihod od prodaje grobnih mjesta, mrtvačnice, naknade za razvoj, ostali nespomenuti prihodi | 167.373,00 |
| **Prihodi od prodaje proizvoda i robe te pruženih usluga i prihodi od donacija**Prihod od pružanja usluga, kao što je prihod za uslugu naplate vodne naknade koju Općina obavlja u ime i za račun Hrvatskih voda uz naplatu komunalne naknade | 4.510,00 |
| **Kazne, upravne mjere i ostali prihodi** | 270,00 |
| **Primici od financijske imovine i zaduživanja** | 24.161,00 |

**Prihodi od poreza**

Prihodi od poreza planirani su u 2024. godini u iznosu od649.369,00 €, u 2025. godini u iznosu od 767.197,00 €, a u 2026. godini u iznosu od 767.197,00 €. Moguća su odstupanja u realizaciji zacrtanih planskih veličina.

**Pomoći iz inozemstva i od subjekata unutar općeg proračuna**

Prihodi od pomoći planirani su u 2024. godini u iznosu od 2.623.532,00 €, u 2025. godini u iznosu od 2.647.041,00 €, a u 2026. godini u iznosu od 2.647.041,00 €.

Navedeni prihodi odnose se na rekonstrukciju Kumrovečke ceste izgradnjom nogostupa-3.faza, na rekonstrukciju Rozganske ceste sa izgradnjom vodoopskrbnog cjevovoda, na izgradnju potpornog zida, sanaciju pokosa i staza na groblju u Rozgi, na rekonstrukciju Lukavečke ceste izgradnjom nogostupa-I. faza, provedbu projekta „Aktivni u zajednici“, rekonstrukciju staze na groblju, rekonstrukciju Kulturnog centra Dubravica, V. izmjene i dopune Prostornog plana uređenja Općine Dubravica, za izradu projektne dokumentacije za sportsko-rekreacijski centar Dubravica i za biciklističku stazu, obnovu mosta na potoku Sutlišće u naselju Vučilčevo, ulaganje u objekte i sakralne spomenike kulture – rekonstrukciju kurije starog Župnog dvora u Rozgi, rekonstrukciju nerazvrstanih cesta, na program predškolskog odgoja i obrazovanja, na program školskog obrazovanje, što predstavlja značajan doprinos proračunskom financiranju.

**Prihodi od imovine**

Prihodi od imovine su u 2024. godini planirani u iznosu od 23.274,00 €, zbog očekivanih većih prihoda od zakupa poslovnog prostora -nove zgrade, u 2025. godini u iznosu od 23.004,00 €, a u 2026. godini u iznosu od 23.004,00 €.

**Prihodi od upravnih i administrativnih pristojbi, pristojbi po posebnim propisima i naknada**

U ovoj skupini planirani su prihodi od grobne naknade, mrtvačnice i rashladne komore, prihodi od prodaje grobnih mjesta – staro i novo groblje, prihod od naknade za razvoj – GPZ, komunalni doprinos, komunalna naknada, te ostali nespomenuti prihodi.

**Prihodi od prodaje proizvoda i robe te pruženih usluga i prihodi od donacija**

U planskom razdoblju od 2024. do 2026. godine u okviru ove skupine planirani su prihodi od pruženih usluga na temelju propisane obveze jedinica lokalne samouprave da u ime i za račun Hrvatskih voda prikuplja prihode od naknade za uređenje voda na svom području zajedno s komunalnom naknadom, te za navedenu uslugu jedinici pripada 10% iznosa naplaćene vodne naknade.

**Kazne, upravne mjere i ostali prihodi**

U 2024. godini i projekcijama za 2025. i 2026. godinu planirani su prihodi od kazni.

**Primici od zaduživanja**

U ovoj skupini planiran je u 2024. godini primitak kao beskamatni zajam u iznosu od 24.161,00€.

*RASHODI I IZDACI*

Rashodi su planirani na razini očekivanih prihoda, preuzetim obvezama, te u skladu s potrebama lokalnog stanovništva.

Ukupni rashodi i izdaci za 2024. godinu planirani su u iznosu od 3.562.489,00 €, za 2025. godinu u iznosu od 3.659.056,00 €, a za 2026. godinu u iznosu od 3.659.056,00 €.

Procjena rashoda i izdataka temelji se na kretanju njihove realizacije u 2023. godini, na novim tekućim/ili preuzetim obvezama i potrebama za naredno razdoblje te predviđenoj dinamici realizacije planiranih ulaganja i njihovog financiranja.

U 2024. godini, kao i u projekcijama za 2025. i 2026. godinu, planirana su sredstva koja bi osigurala odgovarajuću razinu i kvalitetu usluga iz djelokruga i nadležnosti Općine.

Financijski rashodi se u planu 2024. godine i u projekcijama 2025. i 2026. godine dijelom odnose na bankarske usluge, usluge platnog prometa te na kamate i bankarske usluge u slijedećim godinama.

U 2024. godini planiran je i povrat duga u okviru izdataka, na skupini 54 Izdaci za otplatu primljenih kredita i zajmova po osnovi namirenja iz državnog proračuna za povrat poreza na dohodak i prireza porezu na dohodak po godišnjoj prijavi za 2021. godinu, te po osnovi odgode plaćanja poreza na dohodak i prireza porezu na dohodak u ukupnom iznosu od 30.390,00 €.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

**POSEBNI DIO PRORAČUNA**

*Obrazloženje uz Posebni dio Proračuna Općine Dubravica za razdoblje 2024. – 2026. godine*

Obrazloženje Posebnog dijela Proračuna Općine Dubravica za 2024. godinu sadrži ciljeve i pokazatelje uspješnosti po programima, obrazloženje programa, te potrebna sredstva za njihovo izvršenje po aktivnostima i projektima.

|  |  |  |  |
| --- | --- | --- | --- |
|  |  | VRSTA RASHODA / IZDATKA |  PLANIRANO €  |
|  |  | **SVEUKUPNO RASHODI / IZDACI** |  |
| **Razdjel** | **001** | **OPĆINSKO VIJEĆE** | **32.410,00** |
| **Glava** | **00101** | **OPĆINSKO VIJEĆE** | **32.410,00** |
| **Program** | **1000** | **Redovna djelatnost** | **32.410,00** |
| **Aktivnost** | **A100001** | **Izdaci za troškove Općinskog vijeća i političke stranke** | **32.410,00** |

U okviru programa Redovne djelatnosti, razdjela Općinskog vijeća, financiraju se uredski materijal i ostali materijalni rashodi, naknade za rad izvršnih tijela, naknade članovim predstavničkih tijela , naknade troškova službenog puta članovima predstavničkih i izvršnih tijela, reprezentacija , sredstva za političke stranke.

|  |  |  |  |
| --- | --- | --- | --- |
|   |  |  |  |
|  |  | VRSTA RASHODA / IZDATKA |  PLANIRANO €  |
| **Razdjel** | **002** | **JEDINSTVENI UPRAVNI ODJEL** | **3.530.079,00****3.530.079,00** |
| **Glava** | **00201** | **JEDINSTVENI UPRAVNI ODJEL** | **3.530.079,00** |
| **Program** | **1000** | **Redovna djelatnost** | **283.073,00** |
| **Aktivnost** | **A100002** | **Rashodi za zaposlene** | **103.946,00** |
| **Aktivnost** | **A100003** | **Materijalni rashodi** | **125.301,00** |
| **Aktivnost** | **A100004** | **Financijski rashodi** | **12.790,00** |
| **Aktivnost** | **A100011** | **Izdaci za otplatu primljenih kredita i zajmova**  | **30.390,00** |
| **Kapitalni projekt** | **K100001** | **Postrojenja i oprema** | **10.646,00** |
|  |  |  |  |

U okviru programa Redovne djelatnosti, razdjela Jedinstvenog upravnog odjela, financiraju se – materijalni rashodi – električna energija, plin, komunalne usluge –voda, smeće, usluge odvjetnika, uredski materijal, službena i radna odjeća i obuća, usluge telefona, telefaksa i interneta, usluge pošte, tekućeg i investicijskog održavanja opreme, promidžbe i informiranja, intelektualne i osobne usluge, programi, prijevoz pokojnika, čišćenje općinske zgrade, mrtvačnice, premije osiguranje, članarine, pristojbe i naknade, naknade za prijevoz na posao i s posla, stručno usavršavanje zaposlenika, stručna literatura, službena putovanja, naknada za korištenje privatnog automobila u službene svrhe, sitni inventar, standardno održavanje programa – Libusoft, računalne usluge, uredska oprema i namještaj.

Rashodi za zaposlene – plaće, doprinosi za mirovinsko, zdravstveno osiguranje, regres, Božićnica, darovi djeci, jubilarne nagrade.

Financijski rashodi – kamate za primljene kredite, bankarske usluge i usluge platnog prometa, zatezne kamate, otplate zajma.

Izdaci za otplatu primljenih kredita i zajmova – otplata zajma

Postrojenja i oprema – planirana su sredstva za uredsku opremu i namještaj.

Opći je cilj navedenog programa efikasno obavljanje poslova lokalnog značaja, upravljanje općinom, izvršavanje Proračuna, provođenje redovnih aktivnosti i poslova.

Posebni cilj: Povećanje efikasnosti izvršavanja poslova

Mjerilo uspješnosti; Uspješnost realizacije programa utvrđenih proračunom, zadovoljstvo mještana, zadovoljstvo mještana radom Jedinstvenog upravnog odjela.

|  |  |  |  |
| --- | --- | --- | --- |
|  |  | **PROGRAM** |  PLANIRANO €  |
| **Program** | **1001** | **Predškolsko obrazovanje** | **86.196,00** |

|  |  |  |  |
| --- | --- | --- | --- |
| **Aktivnost** | **A100006** | **Predškolski odgoj** | **60.266,00** |
| **Kapitalni projekt**  | **K100004** | **Ulaganje u dječji vrtić** | **20.000,00** |
| **Kapitalni projekt**  | **K100005** | **Oprema za vrtić** | **5.000,00** |
| **Tekući projekt**  | **T100001** | **Održavanje zgrade Dječjeg vrtića** | **930,00** |

Za potrebe financiranja programa **Predškolskog obrazovanja** planirana sredstva namijenjena su za provođenje redovnih programa predškolskog odgoja, male škole, održavanje i opremanje stare i nove zgrade vrtića, ulaganja u novu opremu za dječji vrtić.

Opći cilj: osiguravanje uvjeta za provođenje redovnih programa predškolskog odgoja, odnosno vrtića te programa male škole

Posebni cilj: uključivanje što većeg broja djece u programe kojima se osigurava odgoj, naobrazba

Mjerilo uspješnosti: Broj djece uključen u programe predškole (vrtića) i program male škole

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1002** | Školsko obrazovanje  | **29.208,00** |

|  |  |  |  |
| --- | --- | --- | --- |
| **Aktivnost** | **A100001** | **Sufinanciranje troškova djece područne škole Dubravica** | **28.544,00** |
| **Aktivnost** | **A100002** | **Suf.prijevoza srednjoškolaca i studenata** | **664,00** |

Navedenim programom planirana su sredstva za školu u prirodi, školu plivanja, školsko zvono, športska natjecanja učenika područne škole Dubravica, sufinanciranje produženog boravka, darovi za Sv. Nikolu, te ostale naknade u naravi – papuče, tenisice, sufinanciranje troškova prijevoza učenika srednje škole i studenata

Opći cilj: podizanje standarda u obrazovanju kroz financiranja/sufinanciranje

Posebni cilj: sufinanciranje troškova prijevoza, dodatne potrebe u školstvu

Mjerilo uspješnosti: broj provedenih aktivnosti

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1003** | **Gradnje objekata i uređaja komunalne infrastrukture**  | **1.593.604,00** |

|  |  |  |  |
| --- | --- | --- | --- |
| **Kapitalni projekt** | **K100002** | **Javna rasvjeta** |  **6.650,00** |
| **Kapitalni projekt** | **K100004** | **Izgradnja javnih površina** | **2.400,00** |
| **Kapitalni projekt** | **K100007** | **Izrada razvojnih programa za potrebe Općine** | **6.500,00** |
| **Kapitalni projekt** | **K100018** | **Proširenje grobnih mjesta i izgradnja ograde** | **21.249,00** |
| **Kapitalni projekt** | **K100019** | **Rekonstrukcija Kumrovečke ceste izgradnjom nogostupa** | **46.000,00** |
| **Kapitalni projekt**  | **K100021** | **Rekonstrukcija staze na groblju** | **52.490,00** |
| **Kapitalni projekt**  | **K100024** | **Rekonstrukcija nerazvrstanih cesta – Ulica Svetog Vida**  | **55.635,00** |
| **Kapitalni projekt**  | **K100025** | **Rekonstrukcija nerazvrstanih cesta – Otovačka - Vranaričić** | **28.490,00** |
| **Kapitalni projekt** | **K100029** | **Izgradnja i uređenje dječjih igrališta** | **20.000,00** |
| **Kapitalni projekt** | **K100030** | **Rekonstrukcija Rozganske ceste sa izgradnjom vodoopskrbnog cjevovoda** | **1.046.500,00** |
| **Kapitalni projekt** | **K100031** | **Izgradnja potpornog zida, sanacija pokosa i staza - groblje u Rozgi** | **189.000,00** |
| **Kapitalni projekt** | **K100032** | **Rekonstrukcija ner.cesta - Kumrovečka cesta (Karasi)** | **7.300,00** |
| **Kapitalni projekt** | **K100033** | **Sanacija ner.ceste Ul. Sv. Vida ( od Kumrovečke c. do kbr. 11a)** | **41.000,00** |
| **Kapitalni projekt** | **K100034** | **Rekonstrukcija Lukavečke ceste izgradnjom nogostupa- I. faza** | **68.000,00** |
| **Tekući projekt**  | **T100010** | **Evidentiranje komunalne infrastrukture u katastar i zemljišne knjige**  | **2.390,00** |

Program **Gradnje objekata i uređaja komunalne infrastrukture** uključuje ulaganja u javnu rasvjetu – proširenje javne rasvjete , ulaganje u groblje –proširenje grobnih mjesta i izgradnja ograde, rekonstrukcija staze na groblju, izgradnju javnih površina, izradu razvojnih programa za potrebe općine (Strateški program razvoja Općine Dubravica za razdoblje 2021-2025).

Programom se nadalje planira nastavak rekonstrukcije Kumrovečke ceste izgradnjom nogostupa (III. faza) u dužini od 210 m, na k.č.br. 2244/2 k.o. Dubravica (županijska cesta ŽC 2186), rekonstrukcija Ulice Svetog Vida (Donadići) u naselju Bobovec Rozganski, dužine 330 m, rekonstrukcija nerazvrstane ceste Otovačka – Vranaričić u dužini 150m, izvođenje radova na rekonstrukciji nerazvrstane ceste Kumrovečka cesta (odvojak Karasi) u dužini 27 m, izvođenje radova na rekonstrukciji nerazvrstane ceste Ulica Svetog Vida (od Kumrovečke ceste do kućnog broja 11A u Ulici Svetog Vida) u naselju Bobovec Rozganski u dužini 450 m, a što uključuje nabavu, dopremu i ugradnju kamenog materijala, asfaltiranje, izradu bankina, legalizacija nerazvrstanih cesta, te evidentiranje komunalne infrastrukture u katastar i zemljišne knjige.

Programom se također planira izgradnja i uređenje dječjih igrališta na način kupnje zemljišta na kojem će se graditi novo dječje igralište u naselju Bobovec Rozganski, građenje komunalne infrastrukture - sanacija pokosa na novom groblju u naselju Rozga, na k.č.br. 601/19 k.o. Dubravica koja obuhvaća: izgradnja potpornog zida, pješačke staze i drenažne cijevi, izvođenje radova na rekonstrukciji nerazvrstane ceste Rozganska cesta u naselju Rozga u dužini 1.200 m koji uključuju nabavu, dopremu i ugradnju kamenog materijala, asfaltiranje, izradu bankina, izgradnja vodoopskrbnog cjevovoda, I. Faza izvođenja radova rekonstrukcije Lukavečke ceste u naselju Lukavec Sutlanski u svrhu izgradnje nogostupa u dužini od 700 m, (lokalna cesta pod upravom Županijske uprave za ceste Zagrebačke županije LC 31011).

Opći cilj: Podizanje kvalitete života i stanovanja, izgradnja komunalne infrastrukture, rješavanje imovinsko-pravnih odnosa komunalne infrastrukture.

Posebni cilj: Osiguranje uvjeta za priključenje na objekte komunalne infrastrukture.

Mjerilo uspješnosti: Broj izgrađenih objekata

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1004** | **Gospodarstvo i poljoprivreda** | **3.497,00** |

|  |  |  |  |
| --- | --- | --- | --- |
| **Aktivnost** | **A100001** | **Poticaj za razvoj gospodarstva i poljoprivrede** | **1.597,00** |
| **Aktivnost** | **A100004** | **Program zaštite divljači** | **1.900,00** |

Kod **programa Gospodarstva i poljoprivrede** planirana sredstva odnose se na poticaje za razvoj gospodarstva i poljoprivrede – sajam gospodarstva, sufinanciranje umjetnog usjemenjivanja goveda, sufinanciranje za osiguranje poljoprivrednih usjeva, provođenje Programa zaštite divljači putem pravne osobe ovlaštene za njegovo provođenje (lovačko društvo i monitoring). Ovim programom planiraju se osigurati preduvjeti za razvoj gospodarstva i poljoprivrede.

Opći cilj: Osiguravanje uvjeta za razvoj gospodarstva i poljoprivrede na području Općine Dubravica

Posebni cilj: Brži razvitak Općine

Mjerilo uspješnosti: Kvaliteta provedenih aktivnosti

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1005** | **Javnih potreba u kulturi** | **86.322,00** |

|  |  |  |  |
| --- | --- | --- | --- |
| **Aktivnost** | **A100001** | **Sufinanciranje programa i projekata Udruga**  |  **11.285,00** |
| **Aktivnost**  | **A100004** | **Manifestacije u kulturi**  |  **22.969,00** |
| **Aktivnost**  | **A100005** | **Ulaganje u objekte i sakralne spomenike kulture**  | **41.800,00** |
| **Aktivnost**  | **A100006** | **Materijalni rashodi – stara škola**  | **10.135,00** |
| **Aktivnost**  | **A100007** | **Pokroviteljstvo Matice Hrvatske**  | **133,00** |

Navedenim programom obuhvaćene su aktivnosti za sufinanciranje programa i projekata Udruga na području Općine Dubravica i to:

Udrugu umirovljenika, Udrugu vinogradara i podrumara, Lovačko društvo „Vidra“ Dubravica, Puhački orkestar „Rozga“, KUD „Pavao Štoos“ Dubravica, Limena glazba Rozga Sveta Ana, a temeljem prethodno provedenog Javnog poziva za podnošenje prijava za dodjelu jednokratnih financijskih potpora udrugama. Sredstva navedenog programa planirana su za djelovanje i rad udruga, usluge tekućeg i investicijskog održavanja električnu energiju, plin, vodu - zgrade stare škole dane udrugama na korištenje, očuvanje kulturnog identiteta, razvoju i poticanju kvalitetnih i uspješnih programa u kulturi, njegovanju tradicijskih običaja poput općinskim manifestacija (Uskrsni sajam i Berba-Kak su brali naši stari), za rekonstrukciju kurije starog Župnog dvora u Rozgi – 9. faza.

Opći cilj: Očuvanje kulturnog identiteta, te djelovanje i rad Udruga

Posebni cilj: Poticanje kvalitetnih programa u kulturi, obnova sakralnih objekata.

Mjerilo uspješnosti: Očuvanje kulturne baštine

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1006** | **Socijalna zaštita**  | **127.528,00** |

|  |  |  |  |
| --- | --- | --- | --- |
| **Aktivnost** | **A100001** | **Troškovi stanovanja** | **664,00** |
| **Aktivnost**  | **A100002** | **Troškovi prijevoza starijih osoba**  | **7.700,00** |
| **Aktivnost** | **A100003** | **Pomoć socijalno ugroženim obiteljima** | **10.088.00** |
| **Tekući projekt**  | **T100001** | **Aktivni u zajednici**  | **109.076,00** |

Programom se predviđaju sredstva za poticanje nataliteta, naknadu štete od elementarnih nepogoda, pomoć obiteljima i kućanstvima, pomoći za stanovanje, sufinanciranje javnog prijevoza, zakonski prijenos sredstava Crvenom križu.

U sklopu navedenog programa, nalazi se i EU projekt Aktivni u zajednici. Svrha i ciljevi projekta Aktivni u zajednici su jačanje socijalne uključenosti i povećanje zapošljivosti djece i mladih te starijih osoba kroz edukativne radionice kako bi se potaknulo njihovo sudjelovanje u društvu. Ciljana skupina projekta su dugotrajno nezaposlene osobe. Korist koju će ciljna skupina ostvariti kroz projekt su vještine, znanja, sposobnosti za uspješnu integraciju na tržištu rada (samo)zapošljavanje, aktivno uključivanje i djelovanje u društvenoj zajednici s osjećajem osobnog dostojanstva.

Opći cilj: ostvarenje većeg standarda za mještane općine Dubravica

Posebni cilj: Pomoć nezaposlenim, socijalno ugroženim obiteljima

Mjerilo uspješnosti: Zadovoljstvo mještana uslugom

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1007** | **Zdravstvo**  | **1.328,00** |

|  |  |  |  |
| --- | --- | --- | --- |
| **Aktivnost** | **A100003** | **Sufinanciranje hitne medicinske pomoći** | **1.328,00** |

Navedeni program uključuje sufinanciranje rada Zavoda za hitnu medicinu Zagrebačke županije.

Naime, uslijed povećanja svih troškova poslovanja, od cijene goriva do troškova plaća rezervnih dijelova i održavanja, Zavod je došao u situaciju otežanog poslovanja prvenstveno iz razloga nedovoljnog financiranja od strane HZZO, ali i zbog rada sa većim brojem timova hitne medicine i sanitetskog prijevoza od ugovorenog.

Opći cilj: Ostvarenje većeg standarda za mještane općine Dubravica

Posebni cilj: Osigurati kvalitetu života

Mjerilo uspješnosti: Zadovoljstvo mještana uslugom

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1008**  | **Održavanje komunalne infrastrukture**  | **526.104,00** |

|  |  |  |  |
| --- | --- | --- | --- |
| **Aktivnost** | **A100001** | **Javna rasvjeta**  | **47.255,00** |
| **Aktivnost**  | **A100002** | **Održavanje javnih površina**  | **12.089,00** |
| **Aktivnost** | **A100003** | **Održavanje nerazvrstanih cesta**  | **22.424,00** |
| **Aktivnost**  | **A100004** | **Zimsko održavanje**  | **7.964,00** |
| **Aktivnost**  | **A100005** | **Groblje, Mrtvačnica**  | **6.637,00** |
| **Aktivnost**  | **A100008** | **Građevine i uređaji javne namjene**  | **3.391,00** |
| **Tekući projekt**  | **T100001** | **Pojačano održavanje nerazvrstanih cesta** | **1.330,00** |
| **Tekući projekt**  | **T100003** | **Cjelovita obnova mosta na potoku Sutlišće u naselju Vučilćevu (k.č.br. 1249/3, 1519/3 i 1268 k.o. Prosinec** | **425.014,00** |

Program održavanja komunalne infrastrukture uključuje održavanje postojećih objekata komunalne infrastrukture potrebnih za obavljanje komunalnih djelatnosti, te se nastoji dovesti komunalnu infrastrukturu na stupanj prihvatljiv za korištenje i sigurnost građana.

Programom su obuhvaćeni: električna energija – javna rasvjeta, energetska usluga, održavanje javne rasvjete s ciljem osvjetljavanja cijelog područja Općine Dubravica, održavanje javnih površina, održavanje nerazvrstanih cesta, zimsko održavanje, održavanje groblja i mrtvačnice, građevine i uređaji javne namjene - oznake ulica i znakovi, vertikalna i horizontalna signalizacija na nerazvrstanim cestama, pojačano održavanje nerazvrstanih cesta – sanacija cijevnog propusta – Vinski put, EU projekt: Cjelovita obnova mosta na potoku Sutlišće u naselju Vučilćevu (k.č.br.1249/3, 1519/3 i 1268 k.o. Prosinec).

Opći cilj: Obavljanje komunalne djelatnosti

Posebni cilj: Kvalitetno i kontinuirano obavljanje

Mjerilo uspješnosti: Zadovoljstvo mještana uslugom, stupanj čistoće javnih površina, funkcionalnost javne rasvjete, efikasnost zimske službe.

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1009**  | **Zaštita okoliša**  | **2.655,00** |

|  |  |  |  |
| --- | --- | --- | --- |
| **Aktivnost** | **A100001** | **Održavanje javnih površina**  | **2.655,00** |

Programom su predviđena sredstva za održavanje botaničkog rezervata i izgradnju ograde – Cret Dubravica.

Opći cilj: Cret Dubravica predstavlja izniman turistički potencijal lokalnog turizma te se njegovo održavanje provodi radi zaštite okoliša.

Poseban cilj: Dosadašnje realizirane brojne aktivnosti zaštite i turističke valorizacije Creta Dubravica zahtijevaju redovito provođenje održavanja botaničkog rezervata radi zaštite okoliša.  Pojačanim uključivanjem ovog zaštićenog primjerka prirodne baštine u turističku ponudu osigurala bi se sredstva za daljnje projekte zaštite creta, ali i osigurala prepoznatljivost općine na turističkom tržištu.

Mjerilo uspješnosti: Na području Općine Dubravica nalazi se nekoliko vrijednih primjeraka prirodne baštine, a najviši stupanj zaštite uživa posebni botanički rezervat Cret Dubravica te je potrebno njegovo održavanje radi zaštite okoliša.

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1010** | **Urbanizam i prostorno uređenje**  | **17.710,00** |

|  |  |  |  |
| --- | --- | --- | --- |
| **Aktivnost** | **A100002** | **Legalizacija nerazvrstanih cesta** | **6.820,00** |
| **Kapitalni projekt**  | **K100003** | **Izmjene i dopune Prostornog plana uređenja Općine Dubravica**  | **10.890,00** |

Programom su predviđena sredstva za legalizaciju nerazvrstanih cesta (izrada geodetskog elaborata postojećeg stanja ceste za proglašenje ceste komunalnom infrastrukturom te njegovo provođenje u katastru i zemljišnoj knjizi) te sredstva za izradu V. Izmjene i dopune Prostornog plana uređenja Općine Dubravica.

Opći cilj: Proglašenje (legalizacija) nerazvrstanih cesta komunalnom infrastrukturom u vlasništvu Općine Dubravica, izrada i izmjena dokumenata prostornog planiranja, a sve u svrhu unapređenja stanovanja i zajednice

Poseban cilj: Legalizacija cesta te izmjene i dopune Prostornog plana

Mjerilo uspješnosti: Uređena prostorno planska dokumentacija

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1012** | **Vatrogasne službe i zaštita**  | **77.693,00** |

|  |  |  |  |
| --- | --- | --- | --- |
| **Aktivnost**  | **A100001** | **Vatrogasna zajednica i Civilna zaštita**  | **32.891,00** |
| **Aktivnost**  | **A100002** | **Javna vatrogasna postrojba**  | **130,00** |
| **Kapitalni projekt**  | **K100001** | **Planovi i procjene**  | **600,00** |
| **Tekući projekt**  | **T100002** | **Izmjena stolarije i izgradnja fasade** | **44.072,00** |

Ovim se programom osiguravaju sredstva u proračunu za ispunjenje zakonske obveze prijenosa sredstava VZO-u Dubravica, civilnu zaštitu, Gorsku službu spašavanja, za rad Javne vatrogasne postrojbe, izmjenu stolarije i izgradnju fasade – DVD-u Bobovec, plan djelovanja u području prirodnih nepogoda, te sredstva za redovito održavanje sustava za dojavu požara s lokacije štićenog objekta slobodnostojeće javno-poslovne zgrade u ulici Pavla Štoosa 18.

Opći cilj: Zaštita ljudi i imovine

Posebni cilj: Efikasna zaštita ljudi i imovine

Mjerilo uspješnosti: Zadovoljstvo mještana uslugom

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1013** | **Turizam**  | **550.882,00** |

|  |  |  |  |
| --- | --- | --- | --- |
| **Aktivnost** | **A100001** | **Provođenje programa razvoja turizma** | **4.062,00** |
| **Kapitalni projekt** | **K100003** | **Rekonstrukcija kulturnog centra Dubravica** | **546.820,00** |

Ovim se programom osiguravaju sredstva u proračunu za sufinanciranje Turističke zajednice Savsko-sutlanske doline i brigi, rekonstrukciju kulturnog centra Dubravica.

Opći cilj: Ostvarenje većeg standarda za mještane općine Dubravica

Posebni cilj: Osigurati kvalitetu života

Mjerilo uspješnosti: Zadovoljstvo mještana uslugom

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1014** | **Uređenje i održavanje prostora n području Općine**  | **11.109,00** |

|  |  |  |  |
| --- | --- | --- | --- |
| **Aktivnost** | **A100001** | **Božićna rasvjeta**  | **4.250,00** |
| **Aktivnost**  | **A100002** | **Održavanje općinskih zgrada**  | **6.195,00** |
| **Aktivnost**  | **A100004** | **Uređenje autobusnih stajališta**  | **664,00** |

Sredstva su namijenjena za održavanje općinskih zgrada, usluge tekućeg i investicijskog održavanja – Božićnu rasvjetu, uređenje autobusnih stajališta.

Opći cilj: Redovito održavanje prostora na području Općine Dubravica

Posebni cilj: Osigurati kvalitetu života

Mjerilo uspješnosti: Zadovoljstvo mještana

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1015** | **Deratizacija i veterinarsko-higijeničarska služba**  | **2.930,00** |

|  |  |  |  |
| --- | --- | --- | --- |
| **Aktivnost** | **A100001** | **Deratizacija**  | **1.730,00** |
| **Aktivnost**  | **A100002** | **Veterinarsko-higijeničarska služba**  | **1.200,00** |

Ovim programom planiraju se sredstva za obavljanje aktivnosti deratizacije, veterinarsko-higijeničarske službe, zbrinjavanje napuštenih životinja.

Opći cilj: Obavljanje aktivnosti deratizacije i veterinarsko-higijeničarske službe

Posebni cilj: Sprečavanje zaraznih bolesti

Mjerilo uspješnosti: Zadovoljstvo mještana uslugama deratizacije i veterinarsko-higijeničarske službe

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1016** | **Razvoj civilnog društva**  | **2.930,00** |

|  |  |  |  |
| --- | --- | --- | --- |
| **Aktivnost** | **A100001** | **Potpore udrugama za razvoj civilnog društva**  | **2.800,00** |
| **Aktivnost**  | **A100004** | **Održavanje opreme**  | **130,00** |

Programom su planirana sredstva kao potpora udruzi “LAG“, koja se osniva radi promicanja zajedničkih interesa svih sudionika javnog, gospodarskog i civilnog društva sa svrhom ruralnog, te ukupnog razvoja i unapređenja kvalitete života, potpora ostalim udrugama, te planirana sredstva za održavanje opreme telefona, interneta.

Opći cilj: Djelovanje i rad Udruga

Posebni cilj: Razvoj i poticanje kvalitetnih programa

Mjerilo uspješnosti: Provedba aktivnosti

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1018** | **Program vodoopskrba i odvodnja**  | **11.815,00** |

|  |  |  |  |
| --- | --- | --- | --- |
| **Kapitalni projekt**  | **K100003** | **Odvodnja**  | **11.815,00** |

Programom su planirana sredstva za „ Projekt poboljšanja vodno komunalne infrastrukture aglomeracije Zaprešić – Kraj Donji „ i odvodnja.

Temeljem sklopljenog Ugovora o partnerstvu na projektu „Projekt poboljšanja vodno komunalne infrastrukture aglomeracije Zaprešić“ nastavlja se provedba sufinanciranja projekta, čiji je korisnik Vodoopskrba i odvodnja Zaprešić d.o.o. (isporučitelj vodne usluge), u suradnji sa ostalim ugovornim partnerima: Grad Zaprešić te Općina Bistra, Pušća, Brdovec, Dubravica, Marija Gorica i Luka. Cilj projekta je povećanje priključenosti stanovništva na javne sustave vodoopskrbe i odvodnje te osiguravanje odgovarajućeg pročišćavanja otpadnih voda na području Grada Zaprešića i imenovanih općina u svrhu ispunjavanja Direktive o pročišćavanju komunalnih otpadnih voda -91/271/EEZ i Direktive o kvaliteti vode namijenjenoj za ljudsku potrošnju -98/83-EZ. Projekt obuhvaća Aglomeraciju Zaprešić i Aglomeraciju Kraj Donji.

Rezultati projekta podrazumijevaju izgradnju, rekonstrukciju i dogradnju te sanaciju sustava odvodnje otpadnih voda, dogradnju uređaja za pročišćavanje otpadnih voda te dogradnju i rekonstrukciju i sanaciju sustava vodoopskrbe. Programom su planirana i sredstva za sufinanciranje projektne dokumentacije „Magistralni cjevovod Pušća – Milić Selo“

Opći cilj: Podizanje kvalitete života i stanovanja

Posebni cilj: Osigurati uvjete za priključenje na objekte vodnih građevina

Mjerilo uspješnosti: Provedba projekta

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1019** | **Javne potrebe u športu**  | **110.000,00** |

|  |  |  |  |
| --- | --- | --- | --- |
| **Kapitalni projekt**  | **K100002** | **Sportsko igralište**  | **110.000,00** |

Programom su planirana sredstva za izradu projektne dokumentacije za sportsko-rekreacijski centar Dubravica (projekt EU), za izradu projektne dokumentacije za biciklističke staze.

Opći cilj: Promicanje sporta

Posebni cilj: Poticanje mladih sportaša, promicanje sporta

Mjerilo uspješnosti: Provedba projekta

Navedenim programom nastoji se poticati sportske djelatnosti, unapređenje života, osigurati uvjete za bavljenje sportom.

|  |  |  |  |
| --- | --- | --- | --- |
|  |  | PROGRAM |  PLANIRANO €  |
| **Program** | **1020** | **Kapitalne pomoći OŠ za opremu i objekte**  | **5.495,00** |

|  |  |  |  |
| --- | --- | --- | --- |
| **Kapitalni projekt**  | **K100001** | **Kapitalne pomoći OŠ za opremu**  | **5.495,00** |

Programom su planirana sredstva kapitalne pomoći osnovnoj školi (Područna škola Pavao Štoos u Dubravici) za nabavu prijenosnih računala učenicima 5. razreda područne škole u Dubravici.

Opći cilj: Promicanje informatičke pismenosti

Posebni cilj: Poticanje informatičke pismenosti osnovnoškolske djece, učenje rada sa računalom

Mjerilo uspješnosti: Zadovoljstvo i unapređenje znanja osnovnoškolske djece